Vraag: LEEF SWAAR MET DRANKDUIWEL
My man drink baie, en dan is hy ongeduldig met my. Ek mag veral nie laat kom nie. As ek 'n paar minute laat is, dan vloek en skree hy op my. Wat moet ek doen? Ek kan nie hier uitkom nie.
Deur: Anonymous07 September 2020 5202 keer gelees
Die antwoord lê nie in wat jy moet doen nie, maar wat hy moet doen. 'n Mens kan nie jou hele lewe lank katvoet loop nie! Maar ek en jy is albei prakties genoeg om te weet dat dit nie sal help om hom by 'n huisdokter of rehabilitasiesentrum te probeer kry nie. Jy en andere het dit seker al male sonder tal probeer.
Soos jy sê, jy het nie veel opsies nie. Maar as jy jouself bemagtig, sal jy meer geleenthede vir jouself kan raaksien en die lewe vir jou makliker maak.
Daarom stel ek voor dat jy 'n berader by 'n kliniek of jou kerk gaan spreek. Jy kan ook gerus gebruik maak van 'n hulp­lyn vir die geliefdes van alkoholiste soos Al Anon (0861-252-666).
Jou moedeloosheid spruit daaruit dat jy te min begrip en steun kry. By 'n steungroep soos dié is almal in dieselfde bootjie en niemand sal jou oordeel nie.
Intussen kan jy jou situasie bestuur deur jou optrede aan te pas om sy gedrag te laat verander.
Skryf neer watter dinge pla hom, soos die laatkommery, en beplan hoe jy jouself kan bemagtig om dit te verander.
Nie net die alkoholis se pyn nie, maar ook sy geliefdes s'n moet genees word en hul persoonlike herstel moet aandag kry.
Jy hoef nie vir hom te wag om met jou eie pad na herstel te begin nie.
Ek is eerlik, hardwerkend en het n passie vir kamp en die buitelewe. Ek geniet musiek, braaivleis en kuier. Baie kompiteerend en gee altyd my beste. Ek is lief vir die lewe en...
Hier is nou jou kans : Kom ontmoet jou droomvrou x
Ek het 'n sagte hart en probeer net altyd mens help Ek het 'n positiewe lewensuitkyk. Bly besig, elke dag het te min ure. Ek lewe gesond, woon op 'n plaas, gaan...